Euroopa Kohtu (seitsmes koda) 6. septembri 2024. aasta määrus – Balgarskata federatsia po ribolovni sportove
(kohtuasi C‑123/24)
Eelotsusetaotlus – Euroopa Kohtu kodukorra artikli 53 lõige 2 ja artikli 94 punkt c – Riigisisese õiguse tõlgendamine – Ilmne Euroopa Kohtu pädevuse puudumine – Nõue esitada põhjused, mille tõttu on õigustatud vajadus tõlkida teatavad liidu õiguse sätted Euroopa Kohtu poolt, ning nõue näidata ära seos nende sätete ja kohaldatavate riigisiseste õigusnormide vahel – Piisavate täpsustuste puudumine – Ilmselge vastuvõetamatus
1.      Eelotsuse küsimused – Euroopa Kohtu pädevus – Piirid – Riigisisese õiguse tõlgendamine – Väljajätmine
(ELTL artikkel 267)
(vt punkt 26 ja resolutsiooni punkt 1)
2.      Eelotsuse küsimused – Vastuvõetavus – Küsimused, mis on esitatud ilma piisavalt täpsustamata põhjuseid, mis selgitavad, miks eelotsuse küsimustele vastamine on vajalik – Seose puudumine põhikohtuasja ja liidu õigusnormide vahel, millele on viidatud eelotsuse küsimustes – Ilmselge vastuvõetamatus
(ELTL artikkel 267, Euroopa Kohtu kodukord, artikli 94 punkt c)
(vt punktid 32–37 ja resolutsiooni punkt 2)
Resolutsioon
1.
Euroopa Liidu Kohtul puudub ilmselgelt pädevus vastata Administrativen sad Veliko Tarnovo (Veliko Tarnovo halduskohus, Bulgaaria) 2. veebruari 2024. aasta eelotsusetaotlusega esitatud teisele eelotsuse küsimusele.
2.
Administrativen sad Veliko Tarnovo (Veliko Tarnovo halduskohus) esitatud eelotsusetaotlus on ilmselgelt vastuvõetamatu selle kohtu esitatud esimese küsimuse osas.